Jussi Björling
Store norske leksikon,Kunst og estetikk,Musikk,Klassisk musikk,Internasjonale klassiske sangere
Jussi Björling, svensk sanger (tenor). Med sin varme, lyriske tenor og ypperlige foredragskunst ble han både en av sin generasjons store operasangere og en svært folkekjær sanger, særlig i Norden og USA. Han medvirket også i film. I 1945 kom selvbiografien Med bagaget i strupen.
Björling turnerte som barn med faren og to brødre, og begynte på operaskolen i Stockholm som 18-åring. Han var ved Stockholmsoperaen fra 1930 til 1939, og var siden i flere sesonger knyttet til Metropolitanoperaen. Han deltok i gjestespill og konserter i tallrike amerikanske og europeiske byer, flere ganger i Norge, der han i dag kanskje er mest kjent for sin innspilling av julesangen O helga natt.På operascenene sang han først og fremst det italienske repertoaret. Blant hans glansroller var hertugen av Mantova i Verdis opera Rigoletto og Rodolfo i Puccinis opera La Bohème. Han fremførte også et vidt spekter av romanser og populære sanger. Les mer i Store norske leksikon opera Musikk i Sverige Litteratur Björling, Anna-Lisa: Mitt liv med Jussi, 1987, isbn 91-0-047310-3, Finn boken  Hagman, Bertil, red.: Jussi Björling: en minnesbok, 1960, Finn boken  Henrysson, Harald: A Jussi Björling phonography, 2nd ed., 1993, isbn 91-85172-10-3, Finn boken  Stenius, Yrsa: Tills vingen brister: en bok om Jussi Björling, 2002, isbn 91-7608-904-5, Finn boken  Stroff, Stephen M.: Guldstrupen: Jussi Björling – en biografi, [1982], isbn 9173680508, Finn boken